钦定古今图书集成/明伦汇编/宫闱典/第089卷 > 乐平公主 周宣帝后
## 钦定古今图书集成/明伦汇编/宫闱典/第089卷 > 乐平公主 周宣帝后

按《周书宣帝杨皇后传》：“宣帝杨皇后，名丽华，隋文帝
长女。性柔婉，不妒忌帝。后昏暴滋甚，喜怒乖度，尝谴
后，欲加之罪。后进止详闲，辞色不挠。帝大怒，遂赐后
死，逼令引诀。后母独孤氏闻之，诣阁陈谢，叩头流血，
然后得免。帝不豫，诏后父入禁中侍疾。及大渐，刘昉、
郑译等因矫诏以后父受遗辅政。后初虽不预谋，然”
以嗣主幼冲，恐权在他族，不利于己。闻昉译已行此
诏，心甚悦之。后知其父有异图，意颇不平，形于言色。
及行禅代，愤惋逾甚。文帝既不能谴责，内甚愧之。开
皇六年，封后为乐平公主。后又议夺其志，后誓不许，
乃止。大业五年，从炀帝幸张掖，殂于河西，年四十九。